ულახან-ჩისტაი
ულახან-ჩისტაი (რუს. Улахан-Чистай) — ქედი რუსეთში, იაკუტიაში (სახაში), ჩერსკის მთაგრეხილის სისტემაში. სიგრძე 250 კმ, სიმაღლე ზღვის დონიდან 3147 მ-მდე (მთა პობედა). ძირითადად აგებულია გრანიტებით. რელიეფი ალპინოტიპურია, ვიწრო შუამდინარეთებით (ცირკები, ტროგები, დაკიდული ხეობები). წარმოდგენილია თანამედროვე გამყინვარება (საერთო ფართობი დაახლ. 100 კმ²). 900–1000 მ სიმაღლემდე მეჩხერი ფოთლოვანი ტაიგაა, 1300–1600 მ-მდე — ქონდარა ფიჭვი და მთის ტუნდრა, უფრო მაღლა — მთის ქვიანი უდაბნო.